ישראל ברמה

ישראל ברמה (20 בנובמבר 1956 – 21 בדצמבר 1984) היה סופר ישראלי שכתב בסגנון הכתיבה זרם התודעה. ישראל ברמה נולד בפתח תקווה ב-1956, בן לטובה ונחמן ברמה. בגיל 11 לקה ברמה במחלת ניוון שרירים. בגיל 17 החל לפרסם סיפורים ומאמרים בכתב העת "עכשיו". למד ספרות באוניברסיטת בר-אילן והכין עבודת גמר לתואר שני על הסופר והמשורר האמריקאי ויליאם פוקנר. הוא נפטר ב-21 בדצמבר 1984 ונטמן בבית העלמין סגולה בעיר הולדתו, שאת נופיה האורבניים הרבה לתאר בסיפוריו. על מצבתו חקוקות מילותיו האחרונות "החיים יפים, מלאים כאב". ספרו היחיד, "ימים קרועים" (1991), פורסם כשבע שנים אחרי מותו. כתיבתו הושפעה מזו של אורי ניסן גנסין, והתאפיינה באינטנסיביות של יחסים בין נוף לדמות. בנובלה "שעה אחרת" המופיעה בספרו, מהדהדת מלחמת יום הכיפורים כטראומת רקע. סיפוריו מתאפיינים בליריות ותמונתיות לשונית רבה, בדומה לזו של ס. יזהר. הסופר אמנון נבות, שהקדים מבוא לספר סיפוריו היחיד, כתב שסיפוריו רוויים ב"עמודים רבים של תיאורי נוף מדהימים ביכולת ההבעה, בעומק ההשגה ובאיכויות הפלאסטיות שלהם". בחייו קיים מערכות יחסים מצומצמות עם הסופרים א. ב. יהושע, יצחק אורפז, יורם קניוק ואמנון נבות, אבל ככלל נותר במידה רבה "סופר לסופרים", כלומר מי שהיה מוכר בקרב חוג מצומצם של יודעי דבר ספרותיים. ברמה כתב ביקורות ספרותיות בודדות שפורסמו בכתב העת "עכשיו". חומר נוסף מיצירותיו ראה אור בכתב העת "דחק". ארכיונו האישי שמור בספרייה הלאומית. הארכיון כולל כתבי יד של סיפוריו וכן מחזות, תרגום ובקורת ספרותית. בגיליון 53 של הביטאון לספרות עמדה נדפסו כתבים מן העיזבון שטרם פורסמו, בהם שני סיפורים העוסקים במלחמת יום הכיפורים משנת 1974, קטע מתוך היצירה "אנוש", הפואמה "מַסַּע חִלּוּפֵי הָעוֹנוֹת מֵעֵין תַּהֲלִיךְ צִבְעוֹנִי בִּפְרָקִים בִּלְתִּי תְּלוּיִים (מִן הַצִּפּוֹרִים הַכְּחֻלּוֹת בְּהַרְצִיּוֹן וְעַד לַשַּׁחַר בִּנְמַל יָפוֹ לְחוֹף הַיָּם הַתִּיכוֹן)" וכמה תרגומים של ברמה לשירי וולאס סטיבנס. ימים קרועים, הוצאת כתר, ירושלים, 1991. בעריכת גבריאל מוקד ויגאל שוורץ, בצירוף מבוא על ישראל ברמה ויצירתו, "על מים נסתרים", מאת אמנון נבות. יובל גלעד, "הצד האחר של ההוויה - על הפרוזה של ישראל ברמה", "עמדה" 42, קיץ 2019, עמ' 132–146. הלל ויס, "קול ברמה נשמע קול מיוסר", מעריב, 4 באוקטובר 1991. נכלל גם בספרו עלילה – ספרות הכליון הישראלית, ספרית בית-אל, 1992, עמ' 133–135. אמנון נבות, ‏צמיחות נוראות-יופי על מים נסתרים: על ישראל ברמה, עכשיו 50, קיץ-סתיו תשמ"ה–1985, עמ' 19–30 יובל גלעד, על הפרוזה של ישראל ברמה, אתר nrg,‏ 15 בדצמבר 2010 דרור בורשטיין, הקיר הוא הסוד, באתר הארץ, 18 במרץ 2007 שיחה באוגוסט: שיחה בין א.ב. יהושע וישראל ברמה, עכשיו 49, אביב תשמ"ד–1984, עמ' 22–46 קשת סגל, התקוות שלא התגשמו: סיפור החיים ומותו הטראגי של הסופר ישראל ברמה, בבלוג "הספרנים" של הספרייה הלאומית, 5 בספטמבר 2022 ישראל ברמה, ב"לקסיקון הספרות העברית החדשה" ישראל ברמה, דף שער בספרייה הלאומית ישראל ברמה, בלקסיקון הספרות העברית החדשה מכּתביו: ציידים, מעריב, 17 באוקטובר 1975 געגועים מחפשים להם דרך – עם 'הצליין החילוני' ליצחק אורפז, עכשיו 47-48, חורף תשמ"ג-1983, עמ' 46–42 עונת יובש, עכשיו 47-48, חורף תשמ"ג-1983, עמ' 333–315 ׳דרך מלח׳ : סיפורים מאת בן-ציון תומר, עכשיו 47-48, חורף תשמ"ג-1983, עמ' 444–443 שעה אחרת, עכשיו 49, אביב תשמ"ד–1984, עמ' 51–72 עד בוא השמש - עיון ב'הגבירה' ו'העלם' ליצחק אורבוך אורפז, עכשיו 49, אביב תשמ"ד–1984, עמ' 274–283 ימים קרועים, עכשיו 50, קיץ-סתיו תשמ"ה–1985, עמ' 31–38 גשמים ראשונים, עכשיו 50, קיץ-סתיו תשמ"ה–1985, עמ' 150–167 אנוש: ספר ראשון – פתיחה, דחק י', ספטמבר 2018, עמ' 232–243 ישראל ברמה באתר GRAVEZ ישראל ברמה, ב"לקסיקון הספרות העברית החדשה" ארכיון ישראל ברמה, בספרייה הלאומית ערך זה הוא קצרמר בנושא סופרים ישראלים. אתם מוזמנים לתרום לוויקיפדיה ולהרחיב אותו.